कोलंबिया की अर्थव्यवस्था को खुले व्यावसायीकरण के रूप में परिभाषित किया गया है। 2005 के अंत में, क्रय-शक्ति समता (पीपीपी) के आधार पर कोलंबिया का कुल सकल घरेलू उत्पाद लगभग 337 अरब डॉलर था, जो इसे दुनिया की 29वीं सबसे बड़ी अर्थव्यवस्था बनाता है। 2004 से 2006 तक मुद्रास्फीति 6% से नीचे रही थी। सेवा क्षेत्र कोलम्बिया की अर्थव्यवस्था के लिए मुख्य योगदानकर्ता है, जो देश के सकल घरेलु उत्पाद (जीडीपी) का लगभग 53% हिस्सा है, इसके बाद उद्योग क्षेत्र और कृषि क्रमशः 35% और 12% आते है।[36][37] कोलंबिया के प्रमुख उद्योगों में कपड़ा, पेट्रोकेमिकल्स, खाद्य प्रसंस्करण, सीमेंट, कोयला, पेय पदार्थ, विमान और इलेक्ट्रॉनिक्स आदि शामिल हैं। अमेरिका, वेनेजुएला और इक्वाडोर, देश के मुख्य निर्यात भागीदार हैं जबकि ब्राजील, चीन, मेक्सिको, वेनेजुएला और अमेरिका आयात वस्तुओं का प्रमुख स्रोत हैं।[38][39]